b'\n_START_ARTICLE_\nRabeljska dolina\n_START_PARAGRAPH_\nRabeljska dolina, tudi Jezerska dolina, je dolina v zahodnih Julijskih Alpah, v Italiji._NEWLINE_Rabeljska dolina (italijansko Val Rio del Lago), le\xc5\xbei ob potokih Ziljici in Jezernici na italijanski strani Julijskih Alp. Po svoji obliki je koritasta ledeni\xc5\xa1ka dolina, ki se globoko zarezuje med gorske skupine Mangarta in Kanina na jugu, ter Vi\xc5\xa1a na  severu. Po dolini te\xc4\x8de _NEWLINE_potok Ziljica, ki se nato skozi Kanalsko dolino izliva v Dravo._NEWLINE_V zgornjem delu doline le\xc5\xbei Rabeljsko jezero, kmalu nad jezerom pa se pri\xc4\x8dne dolina strmeje vzpenjati in se prek prelaza Na \xc5\xbdlebeh, tudi Nevejsko sedlo, (italijansko: Sella Nevea) prevali v Reklansko dolino. Jezersko dolino, kot se tudi imenuje Rabeljska dolina, v svojem spodnjem delu obdajajo visoka pobo\xc4\x8dja strmih vrhov, po dolini vodi cesta iz Trbi\xc5\xbea na Nevejsko sedlo, kjer je tik pred Rabeljskim jezerom odcep na Predel. Nekako sredi Jezerske doline le\xc5\xbei nekdanje rudarsko naselje Rabelj (italijansko Cave di Predil), kjer so bili topilnica in veliki rudniki svinca ter cinka._NEWLINE_Ziljica ne te\xc4\x8de skozi Kanalsko dolino, ampak mimo Trbi\xc5\xbea v Ziljsko dolino v Avstriji in se izliva v reko Ziljo._NEWLINE_Rabeljska dolina v spodnjem delu ni ledeni\xc5\xa1ka dolina, ampak po njej poteka prelomnica med vzhodnimi in zahodnimi Julijskimi Alpami. Prelomnica poteka na relaciji Trbi\xc5\xbe-Rabeljska dolina-Predil-So\xc5\xa1ka dolina.'